CELEX: 62014TN0231
Language: el
Date: 2014-04-15 00:00:00
Title: Υπόθεση T-231/14 P: Αναίρεση που άσκησε στις 15 Απριλίου 2014 ο Ευρωπαϊκός Οργανισμός Φαρμάκων κατά της αποφάσεως που εξέδωσε το Δικαστήριο Δημόσιας Διοίκησης στις 5 Φεβρουαρίου 2014 , στην υπόθεση F-29/13, Drakeford κατά Ευρωπαϊκού Οργανισμού Φαρμάκων

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/27
            
         Αναίρεση που άσκησε στις 15 Απριλίου 2014 ο Ευρωπαϊκός Οργανισμός Φαρμάκων κατά της αποφάσεως που εξέδωσε το Δικαστήριο Δημόσιας Διοίκησης στις 5 Φεβρουαρίου 2014, στην υπόθεση F-29/13, Drakeford κατά Ευρωπαϊκού Οργανισμού Φαρμάκων
   (Υπόθεση T-231/14 P)
   2014/C 202/34
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Ευρωπαϊκός Οργανισμός Φαρμάκων (στο εξής: ΕΜΑ) (εκπρόσωποι: T. Jabłoński και N. Rampal Olmedo, επικουρούμενοι από τους D. Waelbroeck και A. Duron, δικηγόρους)
   
      Αντίδικος κατ’ αναίρεση: David Drakeford (Δουβλίνο, Ιρλανδία)
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει την απόφαση την οποία εξέδωσε το Δικαστήριο Δημόσιας Διοίκησης επί της υποθέσεως F-29/13, καθόσον ακυρώνει την απόφαση του ΕΜΑ περί μη ανανεώσεως της συμβάσεως εργασίας του αναιρεσίβλητου·
            
         
               —
            
            
               να δεχθεί τα αιτήματα που υπέβαλε πρωτοδίκως ο αναιρεσείων, συγκεκριμένα δε να απορρίψει την προσφυγή-αγωγή του νυν αναιρεσίβλητου ως αβάσιμη στο σύνολό της·
            
         
               —
            
            
               να καταδικάσει τον αναιρεσίβλητο στα δικαστικά έξοδα αμφοτέρων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεώς του αναιρέσεως ο αναιρεσείων προβάλλει τρεις λόγους.
   
               1.
            
            
               Ο πρώτος λόγος αντλείται από πλάνη περί το δίκαιο στην οποία υπέπεσε, σε πλείονες περιπτώσεις, το Δικαστήριο Δημόσιας Διοίκησης κατά την ερμηνεία του άρθρου 8, πρώτο εδάφιο, του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, καθόσον έκρινε ότι η φράση «κάθε μεταγενέστερη ανανέωση» έχει την έννοια ότι περιλαμβάνει κάθε διαδικασία βάσει της οποίας, κατά τη λήξη της ισχύος συμβάσεως εργασίας ορισμένου χρόνου, συνεχίζεται η σχέση εργασίας μεταξύ εκτάκτου υπαλλήλου, κατά την έννοια του άρθρου 2, στοιχείο α', του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, και του εργοδότη του, μολονότι η ανανέωση αυτή συνοδεύεται από προαγωγή κατά βαθμό ή από εξέλιξη όσον αφορά τα καθήκοντα που ασκεί ο υπάλληλος.
            
         
               2.
            
            
               Ο δεύτερος λόγος αντλείται από πλάνη περί το δίκαιο στην οποία υπέπεσε το Δικαστήριο Δημόσιας Διοίκησης όσον αφορά τη διατύπωση της εξαιρέσεως από τη συνήθη ερμηνεία του άρθρου 8, πρώτο εδάφιο, του καθεστώτος που εφαρμόζεται στο λοιπό προσωπικό της Ευρωπαϊκής Ένωσης.
            
         
               3.
            
            
               Ο τρίτος λόγος αντλείται από πλάνη περί το δίκαιο στην οποία υπέπεσε το Δικαστήριο Δημόσιας Διοίκησης ασκώντας την πλήρη δικαιοδοσία του.